Z  á  p  i  s  n  i  c  a

z rokovania Komisie na vyhodnotenie osobitného ponukového konania dňa 26.08.2026
zriadenej podľa § 8a ods. 6 

zákona č. 278/1993 Z. z. o správe majetku štátu v znení neskorších predpisov

Priebeh rokovania

Komisia Okresného úradu Trenčín na vyhodnotenie vyhláseného osobitného ponukového konania na prevod predmetného nehnuteľného majetku štátu v dočasnej správe Okresného úradu Trenčín, nachádzajúceho sa v k. ú. Kľačno, obec Kľačno, zapísaného v katastri nehnuteľností vedenom Okresným úradom Prievidza, katastrálny odbor na LV 
č. 821 a to :
· pozemok KN-C parc. č. 401/1, druh pozemku zastavaná plocha a nádvorie o výmere 276 m2, podiel 1/1, 
bola menovaná Opatrením prednostu Okresného úradu Trenčín JUDr. Petra Paráka pod č. OU-TN-OO-2026/005888-6 zo dňa 16.04.2026, a to v nasledovnom zložení:

predseda komisie:
Ing. Daniela Machavová

členovia:

Ing. Jana Hôrková



JUDr. Peter Filo




Ing. Ľubica Pilátová



RNDr. Natália Škvarková

Nakoľko predmetom osobitného ponukového konania je nehnuteľný majetok v dočasnej správe Okresného úradu Trenčín podľa § 5 zákona č. 278/1993 Z. z. o správe majetku štátu v znení neskorších predpisov (ďalej len „zákon“), ktorý neslúži a ani v budúcnosti nebude slúžiť správcovi na plnenie úloh v rámci predmetu jeho činnosti alebo v súvislosti s ním, Okresný úrad Trenčín nevydal rozhodnutie o prebytočnosti a začal s týmto nehnuteľným majetkom nakladať ako s prebytočným majetkom štátu.


Dňa 12.03.2026 bola v registri ponúkaného majetku štátu, v časti ponuky pre správcov, zverejnená ponuka na prevod predmetného prebytočného nehnuteľného majetku štátu s uvedením lehoty na doručenie ponúk. Lehota začala plynúť dňa 13.03.2026 a uplynula dňa 13.04.2026. Žiaden zo správcov majetku štátu na ponuku nereagoval. Ponukové konanie na predmetný nehnuteľný majetok nebolo úspešné.


Ponukové konanie na predmetný nehnuteľný majetok nebolo úspešné, preto začal Okresný úrad Trenčín v súlade s § 8a „zákona“ uskutočňovať osobitné ponukové konanie.


Dňa 14.04.2026 bola v registri ponúkaného majetku štátu, v časti osobitné ponukové konania, zverejnená ponuka na odplatný prevod predmetného prebytočného nehnuteľného majetku štátu s uvedením lehoty na doručenie cenových ponúk. Lehota začala plynúť dňa 15.04.2026 a uplynula dňa 28.04.2026. Primeraná cena predmetnej nehnuteľnosti bola podľa § 8a ods. 3 „zákona“ Okresným úradom Trenčín stanovená na 6.600,- €, slovom šesťtisícšesťsto eur. 

Okresný úrad Trenčín požadoval zloženie zábezpeky vo výške 600,- €, slovom šesťsto eur, na účet IBAN: SK59 8180 0000 0070 0018 0074. 

Na zverejnenú ponuku Okresného úradu Trenčín formou osobitného ponukového konania boli v stanovenej lehote t.j. do 28.04.2026, doručené tri cenové ponuky od záujemcov:

· Tatiana Mokošová, Zemianske Kostoľany............................ cenová ponuka: 8.667,-€
· František Kaniščák, Bratislava.............................................. cenová ponuka: 6.722,-€

· 
Emília Hubertová, Kľačno.................................................... cenová ponuka: 7.010,-€

Vyhodnotenie ponuky osobitného ponukového konania bolo stanovené na deň 29.04.2026. 

Na začiatku zasadnutia komisie jej predseda Ing. Daniela Machavová oboznámila členov komisie s dôvodmi zriadenia komisie. Jej úlohou bolo vyhodnotiť cenovú ponuku záujemcov na prevod vlastníctva nehnuteľného majetku štátu nachádzajúceho sa v k. ú. Kľačno, obec Kľačno.


Komisia Okresného úradu Trenčín na vyhodnotenie vyhláseného osobitného ponukového konania predmetného nehnuteľného majetku štátu sa oboznámila so Znaleckým posudkom č. 52/2024, vo veci: stanovenie odhadu všeobecnej hodnoty nehnuteľností: pozemok KN-C parc. č. 401/1, druh pozemku zastavaná plocha a nádvorie o výmere 276 m2, podiel 1/1, zapísaného na LV č. 821, obec Kľačno, k. ú. Kľačno, na právne úkony podľa zákona č. 278/1993 Z. z. o správe majetku štátu v znení neskorších predpisov zo dňa 13.07.2024, vyhotoveným Ing. Peter Martiška, Počašie č. 1176/63, 951 41 Lužianky, znalcom v odbore Stavebníctvo, odvetvie Odhad hodnoty nehnuteľností pod evidenčným číslom 912207.


Všeobecná hodnota predmetnej nehnuteľnosti bola v Znaleckom posudku č. 52/2024, určená na sumu 6.635,04 €, zaokrúhlene 6.600,- €. Primeraná cena predmetnej nehnuteľnosti bola Okresným úradom Trenčín podľa § 8a ods. 3 „zákona“ stanovená vo výške 6.600,- €.


Komisia Okresného úradu Trenčín na vyhodnotenie osobitného ponukového konania predmetného nehnuteľného majetku štátu následne za osobnej prítomnosti všetkých jej členov na svojom zasadnutí dňa 29.04.2026 skonštatovala, že obálky s cenovými ponukami záujemcov spĺňali všetky náležitosti osobitného ponukového konania, boli doručené na Okresný úrad Trenčín v stanovenej lehote, pred otváraním boli zalepené.

Cenové ponuky záujemcov boli nasledovné:
· Tatiana Mokošová, bytom Zemianske Kostoľany............................ cenová ponuka: 8.667,-€ (obálka doručená dňa 27.04.2026)
· František Kaniščák, bytom Bratislava.............................................. cenová ponuka: 6.722,-€ (obálka doručená dňa 28.04.2026)
· 
Emília Hubertová, bytom Kľačno.................................................... cenová ponuka: 7.010,-€ (obálka doručená dňa 28.04.2026)

Komisia skonštatovala, že všetci záujemcovia zložili finančné zábezpeky na určený účet Ministerstva vnútra SR v stanovenej lehote, t.j. do 28.04.2026, teda splnili podmienky osobitného ponukového konania.

Záver:
Nakoľko si Okresný úrad Trenčín ako dočasný správca majetku štátu podľa zákona č. 278/1993 Z. z. o správe majetku štátu v znení neskorších predpisov v podmienkach vyhláseného osobitného ponukového konania vyhradil podľa § 8a ods.5 písm. b) citovaného zákona právo zrušiť predmetné osobitné ponukové konanie, po zohľadnení všetkých okolností Komisia Okresného úradu Trenčín na vyhodnotenie osobitného ponukového konania na prevod vlastníctva predmetného nehnuteľného majetku štátu v dočasnej správe Okresného úradu Trenčín rozhodla o zrušení osobitného ponukového konania na prevod vlastníctva nehnuteľného majetku štátu, zapísaného Okresným úradom Prievidza, katastrálnym odborom, na LV č. 821 v  k. ú. Kľačno, a to pozemku KN-C parc. č. 401/1, druh pozemku zastavaná plocha a nádvorie o výmere 276 m2, podiel 1/1.

Ing. Daniela Machavová, predseda komisie, v.r.
JUDr. Peter Filo, člen komisie, v.r.
Ing. Ľubica Pilátová, člen komisie, v.r.
RNDr. Natália Škvarková, člen komisie, neprítomný (OČR)
Ing. Jana Hôrková, člen komisie, neprítomný (RD)
